open-index/open-wikipedia-markdown huggingface dataset:
Filmåret 1932

**Filmåret 1932** er en oversikt over lanserte filmer, fødte og avdøde filmpersonligheter i 1932.

## Årets filmer
* *[[The Beast of the City]]*
* *[[Blonde Venus]]*
* *[[Bröderna Östermans huskors (1932)|Bröderna Östermans huskors]]*
* *[[Dr. Jekyll och Mr. Hyde (film 1932)|Dr. Jekyll och Mr. Hyde]]*
* *[[Grand Hotel (film)|Grand Hotel]]*
* *[[En glad gutt (film)|En glad gutt]]*
* *[[Fantegutten]]*
* *[[Fristelser]]*
* *[[The Lost Squadron]]*
* *[[Horse Feathers]]*
* *[[Lalla vinner!]]*
* *[[Madama Butterfly]]*
* *[[The Mummy (1932)|The Mummy]]*
* *[[Murders in the Rue Morgue]]*
* *[[Rødt hår (film)|Rødt hår]]*
* *[[Service de nuit]]*
* *[[Scarface (1932)|Scarface]]*
* *[[Skjærgårdsflirt]]*
* *[[Svärmor kommer (film 1932)|Svärmor kommer]]*
* *[[Söderkåkar (film)|Söderkåkar]]*
* *[[Three Wise Girls]]*
* *[[Värmlänningarna (1932)|Värmlänningarna]]*
* *[[What Price Hollywood?]]*

## Kortfilmer
* *[[Prinsessen som ingen kunne målbinde]]*

## Fødsler

## Avdøde
* 8. februar – Ferry Sikla, tysk skuespiller
* 10. februar – Edgar Wallace, britisk krimforfatter
* 2. april – Rose Coghlan, amerikansk skuespiller
* 21. mai – Franz Porten, tysk filmpioner
* 30. juni – Bruno Kastner, tysk skuespiller
* 27. juli – Josephine Crowell, amerikansk skuespiller
* 9. august – Jean-Aimé LeRoy, amerikansk filmteknikkpioner
* 17. august – Carl Goetz, østerriksk skuespiller
* 5. september – Paul Bern, amerikansk produsent
* 4. november – Belle Bennett, amerikansk skuespiller
 
## Referanser


## Eksterne lenker
* 
*Filmer fra 1932 vurdert av forgjengeren til det norske Medietilsynet Besøkt 28. desember 2018
Krumhorn

**Krumhorn** er et treblåseinstrument. Det var mest vanlig i bruk i renessansen, men har i moderne tid fått fornyet interesse i tidligmusikk-bevegelsen, så nå spilles det igjen på krumhorn. Navnet kommer fra tysk *krummhorn*.

Krumhorn kan ikke spille over mange oktaver, så når det skal framføres musikk, brukes flere instrumenter i ulik høyde. Derfor har man sopran, alt, tenor og bass i familien av krumhorn.

## Komponister som har skrevet for krumhorn
Johann Hermann Schein har en ***Padouana à 4*** for krumhorn i sin samling **Banchetto Musicale, 1617**. Michael Praetorius foreslo at man kunne bruke krumhorn i noen av sine kirkemusikalske vokale verker som et mulig alternativ til trombone og andre instrumenter.

I populærmusikk brukte bandet Gryphon et krumhorn i 1970-årene da de blandet middelalderens folkemusikk med symfonisk rock. I norsk folkrock-sammenheng er krumhorn brukt av blant andre Jørn Jensen som har bakgrunn fra gruppene Folque og Kong Lavring.

## Litteratur
* 

## Eksterne lenker

*''Crumhorn Home Page''
*''Krummhorn'', sackpfeyffer-zu-linden.de. Beskrivelse med lydeksempel av et moderne altkrumhorn]
Wang Qishan

**Wang Qishan** (kinesisk: 王岐山, pinyin: *Wáng Qíshān*, født 19. juli 1948 i Qingdao i provinsen Shandong i Kina) er en kinesisk kommunistisk politiker og siden mars 2018 landets visepresident. Han ble medlem i partiets politbyrå i 2007 og ble i 2008 en av landets visestatsministre. Siden 2012 har han vært medlem i det kinesiske kommunistpartis politbyrås stående komite. Dan er blitt leder for Det kinesiske kommunistiske partis sentralkommisjon for disiplininspeksjon.

Han er en av de såkalte prinsene og betraktes som medlem av «Shanghaiklikken».

## Biografi
Wang er født i Shandong men regner seg som å nedstamme fra fylket Tianzhen i provinsen Shanxi.

Wang ble medlem av kommunistpartiet i 1983 og har utdannelse i økonomi fra det kinesiske Nordvestuniversitet. Han har hatt administrative og politiske toppjobber blant annet i Hainan, Guangdong og Beijing. I 2003 ble han utnevnt til vise- og tillike stedfortredende borgermester i Beijing etter Meng Xuenong, som måtte fratre på grunn av sin håndtering av SARS-epidemien. Wang ble formelt gjort til  borgermester i februar 2004. Han fratrådte i 2007.

I september 2008 ble Wang satt til å lede statsrådets «anti-monopolkommisjon».

Som leder for Det kinesiske kommunistiske partis sentralkommisjon for disiplininspeksjon har han blitt den kinesiske president Xi Jinpings hovedressurs i kampanjen mot korrupsjon, som under Xi-Li-administrasjonen (siden 2012) er blitt meget mer omfattende enn tidligere slike kampanjer i det post-maoistiske Kina, både blant de høyere og lavere lederskikt i statas- og partiapparat. Siden den kom i gang i 2013 er, ifølget partiledelsen, over 200.000 folk i lederstillinger (pr juli 2014) blitt straffet - hvorav tre dusin ministre, provinsledere og toppledere for statseide selskaper.  Mange ledere har begått selvmord.

## Familieforhold
Han er svigersønn til avdøde medlem av politbyråets stående komite Yao Yilin, en kommunistisk politiker som gjorde seg kjent for sine konservative standpunkter og ble forfulgt under kulturrevolusjonen.

## Referanser


## Eksterne lenker
* 
*
Pontiac Fiero

**Pontiac Fiero** var en sportsbil med midtmotor som ble produsert av General Motors fra 1984 til 1988.

## Historie
*Fiero* betyr «stolt» på italiensk og var den første toseters Pontiac siden 1938. Den er fremdeles den eneste masseproduserte sportsbil med midtstilt motor av en bilprodusent i USA. Bilen ble «Official Race Car» for Indianapolis 500 i 1984 og slo da ut den nye Chevrolet Corvette i kampen om den posisjonen. GMs ledelse hadde vært lite villig til å lansere en ny toseters sportsbil ettersom de allerede solgte Chevrolet Corvette. Men på grunn av oljekrisen i 1979 fant man ut at det var et marked for en mer drivstoffgjerrig sportsbil. Her kunne bilen ta et marked som Corvetten ikke kunne dekke. Bilen solgte svært bra da den ble lansert i 1984, Pontiac klarte ikke å dekke etterspørselen selv med tre skift på fabrikken. 

## Pontiac Mera

I 1987 ble det tilbudt en forhandler options, kalt Pontiac Mera. De ble produsert av Corporate Concept i Michigan, modellen ble basert på nye Fiero GT og SE modeller levert direkte fra Pontiac. I 1988 ble Mera basert på Fiero Formula. GM sin fabrikkgaranti gjaldt som ellers på Fiero. I 1988 ble Corporate Concept saksøkt av Ferrari på grunn av likheter til Ferrari 308 /328, og det ble beordret produksjonsstopp. Man rakk å produsere et antall på 247 Mera. 88 biler i 1987 og 159 i 1988.
Ole Valderhaug

**Ole Valderhaug** (født 25. oktober 1914 i Hjørundfjord, død 24. desember 1994 på Vigra) var med i Kompani Linge som sprengningsekspert med sersjants grad under andre verdenskrig.

## Andre verdenskrig
Valderhaug var utdannet snekker og meldte seg frivillig til militæropplæring ved utbruddet av vinterkrigen mellom Sovjetunionen og Finland. Han fikk bl. a opplæring i bruk av Madsen maskingevær. Ved angrepet på Norge i 1940  kjørte han til Åndalsnes hvor han kom i kontakt med norske styrker og ble tatt inn i et kompani som instruktør på maskingevær. Britiske styrker var også i området. Styrkene ble utsatt for tysk bombing og Valderhaug skjøt ned et tysk He-111P bombefly 24. april 1940 med en britisk togmontert Oerlikon 20 mm maskinkanon på Lesjaverk stasjon. Flyet kræsjlandet på Holum Gård på Dovre. Flyet hadde kjennetegn 5J+AT og tilhørte Kampfstaffel 9./III./KG 4. Pilot var Haupt. Schultz. Ombord i flyet var også major Ernst Kusserow. Majoren ble hardt skadet i kræsjlandingen.

Ved kapitulasjonen dro han tilbake til Ålesund og startet en lang reise mot London. Den gikk via kysten nordover til Harstad og deretter til norske og britiske styrker ved Bardufoss. Etter at britene trakk seg ut, dro reisefølget til fots over grensen til Finland. Der ble de tatt i mot og fraktet til Kemi. Valderhaug fikk status som politisk flyktning og ble internert. Han rømte fra interneringen og reiste videre til den norske legasjonen i Helsingfors hvor han fikk pass og reisepapirer. 2. mai 1941 reiste de over til Russland via Leningrad (I dag St. Petersburg), Moskva og Baku. Fra Baku til Persia (Iran) med båt og deretter med bil til Teheran, tog videre så lang linjen rakk og deretter bil frem til en oljehavn ved Den arabiske gulf. Rutebåt videre til Karachi i Pakistan, så til Irak og tilbake til Karachi. Deretter tog til Bombay i India og så hollandsk lastebåt til Karachi, Mombasa (Kenya) Dar-es-Salaam (Tanzania), Durban (Sør-Afrika). Valderhaug byttet båt i Sør-Afrika og kom med en troppetransport til England. Han ankom Glasgow 07. september 1941 og ble derfra sendt til London.

I London ble han rekruttert til Kompani Linge 19. september 1941. Han ble først stasjonert på Shetland og siden basen i Skottland hvor han var sprengningsinstruktør. Valderhaug deltok bl. a i Operasjon Woodlark, Operasjon Carhampton og Operasjon Dipper

## Etter krigen
Etter krigen slo Ole Valderhaug seg ned på Vigra og giftet seg med Fredbjørg Viddal fra Viddal. De fikk fem barn. Han arbeidet med båtbygging, hustegning, møbelproduksjon og startet en garnnålsfabrikk, Formfiner AS, sammen med en annen Lingemann, Harald Roald.

## Referanser


## Kilder
* Rulleblad for NOR.I.C.I. Id nr: 4260
* Registreringsskjema fra Forsvarets Overkommando
* Avskrift av opptak Sunnmørsposten intervju (1971)
* Krigshistorisk museum på Åndalsnes
* Krigen 1940-45 av Øystein Mølmen – ISBN 82-993958-0-1
Hans Gabrielsen

**Hans Julius Gabrielsen** (født 8. januar 1891 i Kristiania, død 10. mars 1965 i Lillehammer) var en norsk jurist. Han var fylkesmann i Finnmark og Oppland og konsultativ statsråd for Venstre i Forsyningsdepartementet i Samlingsregjeringen fra 25. juli til 5. november 1945. Da han ble utnevnt til embedet i Finnmark i 1928, var han den yngste fylkesmann i moderne tid, bare 37 år gammel. I eldre tid kunne man ha yngre amtmenn, de ble utnevnt av kongen og var ofte hans personlige venner. Men i moderne tid har det vært uvanlig at så unge folk utnevnes til fylkesmenn.

## Biografi
Gabrielsen vokste opp på Hadeland, der hans far var sorenskriver. Han ble student i 1908 og cand.jur. i 1914. Året etter kom han til Tana som sakfører, hvor han overtok etter Hagbarth Lund, som var valgt inn på Stortinget. Med unntak av et år i Justisdepartementet, 1922, ble han værende mange år i Finnmark. I 1922 ble han sorenskriver i Vardø og fra 1928 til 1948 var han fylkesmann i Finnmark med sete i Vadsø. Da krigen kom til landet, gjorde han en stor innsats i administrasjonen av både Finnmark og Troms fylke i samarbeid med general Carl Gustav Fleischer. I 1941 ble han arrestert og sendt til Grini, der han satt til krigen sluttet i 1945. Etter at hans oppgave var avsluttet i samlingsregjeringen, dro han tilbake til Finnmark og tok fatt på gjenreisningsarbeidet. I 1948 ble han utnevnt til Fylkesmann i Oppland etter Alfred Ihlen. Der ble han resten av sitt yrkesliv til han gikk av i 1961. For sin innsats ble han kommandør av St. Olavs Orden i 1950, og ved avgangen i 1961 fikk han også stjerne på ordenen. 

## Verv
Han var formann i styret for Norges Bank avdeling Vardø fra 1923 til 1929. I 1926 ble han medlem av Vardø bystyre og formannskap fra 1926 til 1928. Fra 1929 var han formann i Finnmark Landbruksselskap. Han var styreformann for Opplandskraft. Fra 1958 til 1962 var han styreformann for Vinmonopolet. Han var også styremedlem i Utbyggingsfondet for Nord-Norge fra 1962 til 1960.

## Referanser


## Kilder
* Hvem er Hvem 1938, side 167
* 

## Eksterne lenker
* 
*  Sommerbilder fra Gabrielsens album
Gisle Aarlott

**Gisle Aarlott** (født 9. september 1963 i Steinkjer) er en norsk gitarist, vokalist, komponist, skribent og grafisk designer. 

## Musiker
Aarlott har vært med i bandene Moas Ark, Set og Clarion Call. Han har skrevet en rekke låter for alle bandene. Hans gruppe Clarion Call hadde to låter på NRK P1s *[[Norsktoppen]]*. Disse var hentet fra bandets to CD-er; *Clarion Call* (1995), *The Next Big Thing* (2000) og *In the World* (2012). I perioden 1986–1989 spilte han med blant andre Finn Coren (The Echoing Green). I 2015 kom hans første album på norsk, med tittelen *Volum 1*. Senere har han gitt ut *Volum 2* (2019) og *Volum 3* (2023).

## Annet
Han har også vært initiativtaker til kaffebaren Café Madam Brix (2000), mini-festivalen Det Store Kaffeslabberaset (2001) og Steinkjerfestivalen (2006). 

Gisle Aarlott er dessuten grafisk designer, macoperatør og tekstforfatter.

## Referanser


## Eksterne lenker
Chris Twiddy

**Christopher «Chris» Twiddy** (født 19. januar 1976 i Pontypridd) er en walisisk fotballtrener og tidligere fotballspiller som har spilt for Plymouth Argyle FC og Sligo Rovers samt i de norske klubbene L/F Hønefoss, Hamarkameratene, Skeid Fotball og Kongsvinger IL Toppfotball.

Twiddy gikk inn i trenerapparatet til Hamarkameratene etter at han la opp som fotballspiller, med hovedansvar på yngre spillere. Den 30. august 2014 tok han over som hovedtrener for klubben ut 2014-sesongen etter Svein Inge Haagenrud.

Da Kent Bergersen ble løst fra sin kontrakt i 2016, tok han igjen på seg ansvaret som hovedtrener inntil en erstatning var på plass. 

## Referanser


## Eksterne lenker
* 
* Argylereview.co.uk – Christopher Twiddys spillerprofil hos Plymouth Argyle
* HamKam.no – Christopher Twiddys spillerprofil hos Hamarkameratene
Billey Shamrock

**Billey Shamrock Gleissner** (født 30. januar 1964 i Solberga) er en svensk forfatter, oversetter, entertainer, musiker og trubadur. 

Rock/punksangeren Billey Shamrock er kjent fra en rekke internordiske samarbeid og titalls plateinnspillinger.

Han debuterte på Waxholms visefestival i 1979. Shamrock ble med i Unga Trubadurer-miljøet (1982–1995) og musiserte med Ewert Ljusberg, Ola Magnell m.fl. samt platedebuterte i 1982. Han ble valgt i Yrkestrubadurernas förening, YTF i 1999 og ble dens viseformann i 2000 og ble valgt i SKAP, Sveriges Kompositörers av populärmusik, 2003. I 2005 ble han en stormester i svenske Jeopardy!.

Billey Shamrock har oversatt materiale fra flere skandinaviske musikere, inkludert Finn Kalvik, Tom Jackie Haugen og Kalle Zwilgmeyer.

## Diskografi
**[[Super Swede/People]]* (1982)
**[[Billey]]* (1995)
**[[Live at Bistro S:t Stefan]]* (2002)
**[[Som om någonting har hänt]]* (2005)
* *[[Billeys ljusa sida]]* (2013)
**[[Dåren och stjärnan]] - YTF tolkar [[Olle Svensson]]* (2015)
**[[Strån till stacken]] - en hyllning till [[Stefan Demert]]* (2015)
**Önneköpsvalsen* (2017)
**Vandringsmän hela Dan* - med Vandringsmän (2017)
*Underbar sommarnatt/Din vän med rösten - med Dan Hylander, Benny Guran och John Haque (2021)
**[[Vid mästarens fötter]] ([[Musikkåret 2023|2023]])*

## Utmerkelser
*STIM-stipend (1993)
*Convivierordens Oldbonde (2008)
*Alternativa Taubestipendiet, 2016
*Ulf Peder Olrog-stipendiet, 2016

## Referanser
1.^ biografi fra Sveriges Kompositörer Av Populärmusikhttp://www.skap.se/member.php?i=39&mi=602

## Eksterne lenker
*
Liste over motorveier i Hordaland

__NOTOC__
#### 

* Eidsvåg i Bergen&ndash;Nyborg (Åsane) (ca. 6 km, delt trasé med E39)

#### 

* Svegatjørn - Rådal: Påbegynt 2015, ferdig 2022 (17 km)
* Eidsvåg i Bergen&ndash;Nyborg (Åsane) (ca. 6 km, delt trasé med E16)

#### 
* Puddefjordsbroen&ndash;Loddefjord (ca. 7 km)
 

* Loddefjord (kort strekning fra slutt på motorvei) (ca. 0,5 km)

#### 

#### 

## Se også
* Liste over norske motorveier og motortrafikkveier
Clas André Guttulsrød

**Clas André Guttulsrød** (født 4. september 1971) er en norsk tidligere fotballspiller som var målvakt for de norske klubbene Hamarkameratene, Bodø/Glimt, Lillestrøm og Moss. Han har også én kamp for G18–landslaget mot  i mai 1989.

Guttulsrød jobber idag som keeperansvarlig i Moss FK, i tillegg til at han er snekker. Som barn og ungdom deltok han blant annet i hurtigløp på skøyter for Moss Skøyteklubb.

## Referanser


## Eksterne lenker
* 
*  HamKam.no – Clas André Guttulsrøds spillerprofil hos Hamarkameratene
*  Fotball.no – Clas André Guttulsrøds landslagsprofil hos Norges Fotballforbund
Savio Nsereko

**Savio Nsereko** (født 27. juli 1989 i Kampala i Uganda) er en tysk fotballspiller. Han spiller per 2012 i SpVgg Unterhaching. Han har tidligere spilt for Fiorentina i Serie A.

Nsereko startet fotballkarrieren i 1860 München. Sommeren 2005, da han var 16 år gammel, undertegnet han kontrakt med Brescia. Der debutyerte han for førstelaget i sesongen 2005/06 mot FC Crotone. Han spilte totalt 23 kamper for Brescia, og scoret 3 mål før han gikk til den engelske klubben West Ham United.

## West Ham United
Nsereko skrev under for West Ham 26. januar 2009. Overgangssummen var på omkring GBP 9 millioner.

## Landslagskarriere
På internasjonalt nivå var Nsereko med på å vinne europamesterskapet for U19-landslag i 2008 for Tyskland. Han har også spilt på andre aldersbestemte landslag.

## Referanser


## Eksterne lenker
*
Jennifer Rowe

**Jennifer June Rowe** (født 2. april 1948) er en australsk forfatter. Hun gir ut krimbøker for voksne under eget navn og barnebøker under pseudonymet **Emily Rodda**. 

Hun har gitt ut åtte bokserier for barn: Rando, Deltora Quest, Rowan of Rin, The Fairy Realm, Raven Hill Mysteries og Squek Street.

Mange av bøkene har vært oversatt til norsk:

Deltoras belte: Stillhetens skoger, Tåresjøen, Rottenes by, Den flygende sanden, Fryktens fjell, 
Udyrets labyrint, De fortaptes dal, Tilbake til Del.

Deltoras rike: Fryktens hule, Drømmeøya, og Skyggelandene.

Deltoras rike 2: De dødes øy, Dragens rede, Skyggeporten, og Sørsøsteren.

I 2019 ble hun utnevnt til *companion* av Order of Australia.

## Referanser

## Eksterne lenker
* 
* 
*
Thon Senter Moa

**Thon Senter Moa**, tidligere **AMFI Moa**, er et kjøpesenter i Spjelkavik, en mil øst for Ålesund sentrum.

Det er eid av Olav Thon Gruppen. Med en omsetning på 2,8 milliarder kroner i 2018 er Amfi Moa landets fjerde største målt i omsetning.

Kjøpesenteret huser om lag 200 butikker fra desember 2018. Senteret er fordelt på tre sammenhengende bygningsmasser kalt Nord, Syd og Øst. I 2018 ble Amfi Moa utvidet fra ca  kvadratmeter til ca  kvadrameter. Det ble investert ca 600 millioner kroner for å få det ferdigstilt.

## Historie
Kjøpesenteret ligger på et tidligere landbruksområde, hvor mellom annet Moa gård lå. Området ble i 1970 omregulert til næringsformål, og det første varehuset i området åpnet i 1972. Dagens Amfi Moa har sitt utspring fra Moa Butikksenter (åpnet 1983), Moa Syd (åpnet 1991) og Moagård (åpnet 1995, kjøpt opp av Amfi Eiendom i 1999). Første sammenslåing skjedde i 2000 da Moa Butikksenter og Moa Syd ble bygd sammen med gangbro, og tok navnet Stormoa. Amfi Eiendom kjøpte det meste av Stormoa i 2003 som dermed åpnet for sammenslåing med Amfi Moagård. Kjøpesentrene fikk etter dette navnet Amfi Moa.

Stormoa var det største kjøpesenteret i Ålesund og i Møre og Romsdal. Stormoa (Moa Varehus) åpnet i 1972 i lokalene til det som tidligere var Moa Skofabrikk. I 1983 flyttet man inn i nåværende bygg, som ble ytterlige utvidet i 1995. Moa Syd Kjøpesenter ble etablert i 1991 i lokalene som tidligere var Stokke Fabrikker. Det har vært gjennomført flere utbygninger, med den største i 1999 da hele vestfløyen ble bygget til. Høsten 2000 ble gangbroen mellom Stormoa og Moa Syd Kjøpesenter fullført og fra samme tid ble de to tidligere separate sentrene, markedsført under ett: STORMOA.

I mars 2008 ble sentrene STORMOA og AMFI Moagård slått sammen til ett: AMFI Moa. Det er i dag det tredje største kjøpesenteret i Norge, og det største AMFI-senteret i Norge. Folk flest i og rundt Ålesund bruker imidlertid fortsatt de opprinnelige betegnelsene Stormoa, Moa Syd og Moagård for å skille de tre enhetene.

Senteret byttet navn fra AMFI Moa i mars 2026, da alle kjøpesentrene egeneid av Thon Gruppen ble samlet under samme merkevare. 

## Referanser
Yu Zhengsheng

**Yu Zhengsheng** (kinesisk: 俞正声, pinyin: *Yú Zhèngshēng*; født april 1945 i Shaoxing i Zhenjiang i Kina) er en kinesisk kommunistisk politiker. Han er det kinesiske kommunistpartis partisjef i Shanghai, Kinas folkerikeste by. Tidligere var han partisjef i provinsen Hubei. Han har vært medlem av det kinesiske kommunistpartis politbyrå siden 2002, og siden 2012 medlem av Det kinesiske kommunistpartis politbyrås stående komite. Han betraktes som medlem av «Shanghaiklikken».

Yu Zhengsheng har eksamen fra Harbins militæringeniørinstitutt med spesialisering innen automatiserte missiler. Han er sønn av den kinesiske politiker Yu Qiwei, bedre kjent som Huang Jing, og frontjournalisten Fan Jin. I så måte er han fra det såkalte *[[Kronprinspartiet]]*. I desember 1968 ble han sendt til arbeid i Zhangjiakou, og til midten av 1980-årene virket han som elektroingeniør.

Yu ble så etterhvert borgermester Qingdao og i Yantai. Etter 1992 ble han partisjef i Qingdao. Yu ble stedfortredende konstruksjonsminister da han ble kalt til Beijing i 1997; året etter overtiok han ministerposten. Han forble minister i Zhu Rongjis kabinett fra 1998 til 2001.

Han ble medlem av politbyrået i november 2002. Etter den 17. partikongress ble han partisjef i Shanghai, etter Xi Jinping. Blant de vanskelige saker han har hatt å gjøre med, er spørsmålet om forlengelse av byens maglevlinje. Det var meningen å forlenge linjen til Shanghai Hongqiao internasjonale lufthavn og til og med videre til Hangzhou, men dette er (per 2012) ikke blitt mer enn planer.

Yu er svigersønn til generalmajor Zhang Zhenhuan.

## Referanser


## Eksterne lenker
* 
*  
* Yu Zhengsheng på xinhuanet.com
Rannveig

**Rannveig** eller **Ranveig** er et norsk kvinnenavn med norrøn opprinnelse. *Rann* betyr hus, mens *[[-veig|veig]]* kan bety styrke eller stridende.

## Utbredelse
*Rannveig* var et vanlig kvinnenavn på Island og antakelig også i Norge i vikingtiden. Det er 9 forskjellige personer med navnet nevnt i Landnåmabok.
*Rannveig* var et vanlig kvinnenavn i Norge i middelalderen. Over 10 forskjellige personer med navnet er nevnt i Regesta Norvegica.
Navnet har senere vært mindre brukt.

*Rannveig* er i dag mest utbredt på Island. I Norge er formen *Ranveig* mer utbredt enn *Rannveig*, men ingen av dem er blant de vanligste navnene.

|}

## Kjente personer ved navn Rannveig eller Ranveig
* Rannveig Þorsteinsdóttir (1904–1987), islandsk advokat og politiker
* Ranveig Eckhoff (f. 1950), norsk operasanger og kulturjournalist
* Ranveig Frøiland (f. 1945), norsk politiker fra Ap
* Rannveig Getz (f. 1938), norsk interiørarkitekt
* Rannveig Guðmundsdóttir (født 1940), islandsk politiker
* Rannveig Andresen (født 1967), norsk politiker
* Rannveig Djønne (født 1974), norsk folkemusiker
* Rannveig Aamodt (født 1984), norsk fjellklatrer
* Sunna Rannveig Davíðsdóttir (født 1985), islandsk MMA-utøver
* Rannveig Ryeng (f. 1988), fiolinist i det norsk bandet Tangueros del norte

## Referanser


## Eksterne lenker
*
Tom Therkildsen

**Tom Sudmann Therkildsen** (født 13. juli 1960 - død september 2015) var en norsk informasjonsviter og politiker (Ap).

Therkildsen var utdannet cand.polit. med hovedfag i informasjonsvitenskap fra Universitetet i Bergen. I studietiden var han også leder av Norsk Studentunion. Fra 1987 til 1989 var han amanuensis ved UiB, før han var stipendiat samme sted fra 1989 til 1991. Fra 1991 til 1992 var han førstekonsulent ved høgskolestyret for Sogn og Fjordane, før han var kontorsjef ved UiB fra 1992 til 1994. Han var en periode leder av Arbeiderpartiets lokalforening ved Universitetet i Bergen. 

I 1994 ble han politisk rådgiver i Nærings- og energidepartementet, før han i 1996 ble rådgiver for daværende finansminister Jens Stoltenberg etter en kort periode som IT-sjef ved Universitetet i Bergen. Fra mai til oktober 1997 var Therkildsen statssekretær i Finans- og tolldepartementet, før han gikk tilbake til stillingen som IT-sjef ved UiB.

Therkildsen gikk deretter til en stilling som strategisk rådgiver for Statoil-sjef Harald Norvik. I Statoil hadde han ansvaret for ansvaret for utredningene om delprivatiseringen av Statoil og selskapets forhold til Statens direkte økonomiske engasjement i oljesektoren. I mai 2000 ble Therkildsen utnevnt til statssekretær ved Statsministerens kontor. Etter at Stoltenberg I-regjeringen gikk av i 2001 gikk Therkildsen tilbake til Statoil. Etter sammenslåingen til StatoilHydro arbeidet Therkildsen i strategi- og analyseavdelingen innenfor naturgass.

## Referanser


## Eksterne lenker
* 
*  Therkildsens blogg
Georg Hygen

**Georg Hygen** (født 6. august 1908 i Oslo, død 13. desember 1994) var en norsk botaniker. Han var professor ved Norges landbrukshøgskole fra 1951 til 1976 og skrev flere avhandlinger om planter. Han var også sekretær i Norsk parapsykologisk selskap og forfattet populærvitenskapelige bøker om parapsykologi.

Georg Hygen var leder av Norsk botanisk forening i to perioder på 1940- og 1950-tallet. Han var også redaktør for foreningens tidsskrift *[[Blyttia]]* i 1947.

## Referanser


## Eksterne lenker
* Georg Hygen i Norsk biografisk leksikon
* Georg Hygen i Store norske leksikon
* Norsk parapsykologisk selskap om selskapets historie
* Georg Hygen på Bokhylla
Norsk Parapsykologisk Selskap

**Norsk Parapsykologisk Selskap**, forkortet **NPS**, er en norsk forening som formidler informasjon og kunnskap om parapsykologi og samler mennesker som er interessert i dette temaet.

## Fagområde

Fagområdet omfatter paranormale fenomener som tankeoverføring (telepati), klarsyn (clairvoyance), framsyn (prekognisjon), gjengangere (apparisjoner), ut-av-kroppen-opplevelser, reinkarnasjon og andre utenomsanselige fenomener som ikke kan forklares utfra den kunnskapen dagens vitenskap har om menneskets sjeleliv.

## Historie

Selskapet ble dannet i 1917 for å øke interessen for parapsykologi og het  opprinnelig *Norsk Selskap for Psykisk Forskning*. Selskapet opplevde et oppsving i tiden etter første verdenskrig og hadde bred appell i samtidens kultur og samfunnsliv. I mellomkrigstiden var det ca. 300 medlemmer i selskapet, men på grunn av noen kontroversielle hendelser, som fant sted i denne perioden, mistet selskapet omtrent halvparten av sine medlemmer.

Høsten 1977 feiret Selskapet 70-årsjubileum.

I 1987 hadde selskapet ca. 350 medlemmer. Samme år ga Georg Hygen ut boken *Vardøger: Når tanken går foran*, som blant annet var basert på innsamlet skriftlig materiale fra arkivene til Norsk Parapsykologisk Selskap.

Mot slutten av 1980-tallet var selskapet vertskap for flere internasjonale foredragsholdere. I 1988 besøkte den amerikanske professor William George Roll selskapet for å holde foredrag. Roll var, den gang, regnet som en ledende ekspert på fenomenet poltergeist ("bankeånder"). I 1989 hadde selskapet besøk av foredragsholder David Lorimer, som den gang var direktør for the *Scientific and Medical Network*, med hovedsete i England. I denne perioden hadde selskapet også en aktiv forskningsagenda, deriblant en egen forskningskomite. Blant annet ble det gjennomført enkle parapsykologiske tester, blant selskapets medlemmer, med hensikt å avdekke telepati.

Trenden med internasjonale foredragsholdere fortsatte inn i 1990-årene. I 1991 hadde selskapet besøk av briten Colin Wilson, forfatter av bøker om det paranormale.

I 1992 feiret selskapet 75-årsjubileum. I forbindelse med jubileet ble det også avholdt en rekke foredrag og kritiske debatter. I 1992 hadde lå medlemstallet på 350 medlemmer. Noen år senere, i 2002, hadde selskapet 250 medlemmer.

## Publikasjonsvirksomhet

NPS utgir tidsskriftet *Parapsykologiske Notiser*.

## Referanser


## Eksterne lenker
*
Liste over episoder av Et syttitallsshow

**Liste over alle episodene av ''[[Et syttitallsshow]]**''. Det er lagd 200 episoder og 4 spesialepisoder.

## Episoder
### Sesong 1 ([[1998]]&ndash;[[1999]])

### Sesong 2 ([[1999]]&ndash;[[2000]])

### Sesong 3 ([[2000]]&ndash;[[2001]])

### Sesong 4 ([[2001]]&ndash;[[2002]])

### Sesong 5 ([[2002]]&ndash;[[2003]])

Sesong 5 episodene har tittel etter Led Zeppelin sanger.

### Sesong 6 ([[2003]]&ndash;[[2004]])

Sesong 6 episodene har tittel etter The Who sanger.

### Sesong 7 ([[2004]]&ndash;[[2005]])

Sesong 7 episodene har tittel etter Rolling Stones sanger.

### Sesong 8 ([[2005]]&ndash;[[2006]])

De fleste av Sesong 8 episodene har tittel etter Queen sanger.

## Eksterne lenker
* Episodeguide på that70scentral.com
Tøymykner

**Tøymykner** eller **skyllemiddel til klær** er et middel som tilsettes skyllevann ved maskinklesvask. Hensikten er å gjøre tøyet mer mykt, å gi det en god duft og å redusere den statiske elektrisiteten i tøyet. Tøymykner kan også bidra til å bevare fasongen i klærne.

Tøymyknere gir håndklær dårligere sugeevne og gjøre at mikrofiberkluter fungerer dårligere.

## Miljøpåvirkning
Tøymyknere inneholder kationiske tensider. Flere typer tensider brytes sakte ned i miljøet, og stoffene er giftige for organismer som lever i og ved vann. I 1991 ble ca. 770 tonn tensider brukt i tøymyknere i Norge. Et vedtak i OSPAR førte til at de mest miljøskadelige tensidene ble faset ut av norsk tøymyknerproduksjon før 1996. EU har innført en vaskemiddelforordning som forbyr bruk av tensider som ikke oppfyller kravene til nedbrytbarhet i miljøet.

## Allergi
Tøymyknere inneholder ofte parfymer. Siden mange parfymestoffer er allergifremkallende, og tøyet bæres rett mot huden, anbefaler miljønettverket Grønn Hverdag å unngå å bruke tøymykner. Det finnes allikevel noen få tøymyknere som er anbefalt av Norges astma- og allergiforbund.

## Giftighet
Tøymyknere inneholder kationiske tensider som er lite giftige. Tøymyknere er derfor lite giftige å smake på, men kan gi kvalme og oppkast ved inntak i større mengder. Kontakt med øynene kan gi irritasjon.

## Referanser

## Eksterne lenker
*
Kalve

**Kalve** er et lite sted i Austevoll kommune i Vestland. Kalve ligger ytterst på Storakalsøy som har 167 innbyggere.

## Referanser




## Eksterne lenker
*
Toccata

**Toccata**, italiensk *toccare* («slå» eller «berøre»), er et virtuost musikkstykke, vanligvis for klaviatur- eller strengeinstrumenter, i sjeldnere tilfeller for musikk med flere instrumenter – et eksempel er åpningen av Claudio Monteverdis opera *[[L'Orfeo]]*. 

Toccataer har gjerne en fri musikalsk struktur og med karakter av å være en utskrevet improvisasjon.

## Historie
### Renessansen
*Toccata* er en av de eldste betegnelsene for instrumentale musikkstykker, og var opprinnelig ikke mye forskjellig fra sonata, fantasia, ricercar etc. 

Musikkformen oppsto i senrenessansen. De eldste toccataer man kjenner ble publisert av Claudio Merulo i 1598, men ble sannsynligvis skrevet mye tidligere. Som regel begynner de med fulle harmonier som mer og mer går over i raske passasjer med små fugale avsnitt innimellom. Flere andre norditalienere, som Adriano Banchieri, Andrea og Giovanni Gabrieli og Luzzasco Luzzaschi inkluderte toccataer i sine utgivelser. Hans Leo Hassler som studerte med Andrea Gabrieli i Venezia brakte musikkformen med seg tilbake til Tyskland hvor den litt om senn utviklet seg til sitt høyeste nivå.

### Barokken
I barokken ble toccataene lengre, mer intense og virtuose enn de var i renessansen, ofte med raske løp og arpeggioer som veksler med fugale seksjoner eller fulltonende akkorder. Viktige toccatakomponister i perioden før Bach var Girolamo Frescobaldi, Johann Pachelbel, Michelangelo Rossi, Johann Jakob Froberger, Jan Pieterszoon Sweelinck, Alessandro Scarlatti og Dietrich Buxtehude.

Senere i barokken ble toccataer mest brukt som et preludium som ble spilt før fuger. Det mest kjente eksempelet er d-moll-toccataen som er overlevert under Bachs navn. Bach skrev flere toccataer for orgel og cembalo.

### Romantikken
Etter barokken har toccataformen vært mindre brukt, men noen eksempler finnes. Robert Schumann skrev i 1830 sin *Toccata C-Dur, Opus 7* for klaver, et av de teknisk vanskeligste stykkene på repertoaret. Med byggingen av store orgler blomstret musikkformen opp igjen i senromantikken, for eksempel har Max Reger og Charles-Marie Widor skrevet  toccataer.

## Musikkeksempler
Sønnico

**Sønnico** er et norsk elektrokonsern etablert i 1910. I 2020 ble konsernet kjøpt opp av OneCo.

Selskapet ble etablert i 1910 av industrigründeren Francis Sønnichsen, som kalte bedriften «Francis Sønnichsen Elektroteknisk Entreprenørforretning». På 1930-tallet tok Sønnichsens kompanjong Karl Fredrik Oppegaard over firmaet, og endret navnet til «Elektrisitetsfirmaet Sønnichsen & Co». I 1941 ble navnet forenklet til «Elektrisitetsfirmaet Sønnico».

Sommeren 2004 ble enheten «Sønnico Installasjon» solgt til Umoe, noe som medførte at man for første gang på 85 år skulle fokusere på også andre ting enn kun elektroinstallasjon, nemlig installasjon av telekommunikasjon. I 2011 ble imidlertid forretningsområdene *tele* og *elektro* organisert som to selvstendige selskap, med foretaksnavnene «Sønnico Tele AS» og «Sønnico AS». I første halvår 2014 ble «Sønnico Tele» fusjonert med Eltel Networks til Eltel Sønnico. I august 2015 kjøpte Eltel ut resten av Eltel Sønnico for 265 millioner kroner fra Umoe-konsernet.  Sønnico fortsatte som foretak eid av Umoe, men drev nå kun med elektroinstallasjon.

21. februar 2020 ble Sønnico kjøpt opp av OneCo.

## Referanser


## Eksterne lenker
* Sønnico AS
23. serierunde i Premier League 2008/09

**23. serierunde i Premier League 2008/09** begynte tirsdag 27. januar med fire kamper mellom klokka 20:45 og 21:15. Runden ble avslutta med de resterende seks kampene onsdag 28. januar.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Sverige under Vinter-OL 1924

**Sverige under Vinter-OL 1924**. Trettien sportsutøvere fra Sverige deltok i sju sporter under Vinter-OL 1924 i Chamonix. Sverige kom på sjuendeplass med en gull- og en sølvmedalje. 

## Medaljer

 
## Medaljevinnerne
Walter Rothschild

**Lionel Walter Rothschild**, 2. baron Rothschild, (født 8. februar 1868, død 27. august 1937) var en britisk bankier, politiker og zoolog. Han er mest kjent for å ha vært mottaker av brevet fra den britiske regjeringen der de erklærer deres intensjon om å skape et nasjonalt hjem for jødene i Palestina. Denne erklæringen kalles Balfourerklæringen. Rothschild var da en ledende skikkelse for sionistene i Storbritannia. 

Walter Rothschild var eldste sønn og arving av baron Nathan Rothschild, en meget velstående finansmannen, av det internasjonale Rothschild-dynastiet. Walter var den eldste av tre barn, og ble utdannet hjemme i barndommen. Som barn var Rothschild meget interessert i zoologi, og han samlet insekter, sommerfugler og dyr. Blant hans kjæledyr i familiens hjem var kenguruer og eksotiske fugler. Som ung mann reiste Rothschild mye i Europa, gikk på universitetet i Bonn i ett år før han begynte ved Cambridge University. 

I 1889 forlot Rothschild universitetet i Cambridge etter to års studier, da han ble pålagt å gå inn i familiens bankvirksomhet og studere finans. 21 år gammel gikk Rothsschild motvillig med på å jobbe i familiens bank, NM Rothschild & Sons, som har hovedbase i London. Rothchild jobbet i familiens bank mellom 1889 og 1908, men han manglet interesse eller evne i økonomi og finans, men det var ikke før i 1908 at han endelig fikk lov til å gi det opp dette yrket. 

Selv om han aldri giftet seg hadde Rothschild to elskerinner, og med en av dem fikk han en datter, men han fikk aldri noen legitime barn. I 1929 kjøpte Rothchild et stort herskapshus ved Upper East Side på Manhattan, New York som var over  kvadratmeter stort. Han hadde stor interesse for taksonomi av fugler og sommerfugler.

## The Rothschild collection
Walter Rothschild bygget sitt eget private museum i 1889, *The Walter Rothschild Zoological Museum* i Tring, i Hertfordshire, England. Dette kom til å inneholde en av de største naturhistoriske samlingene i verden, og museet åpent for publikum i 1892. I 1932 måtte han selge de fleste av sine fugler til American Museum of Natural History. I 1936 donerte han resten av samlingen til British Museum.  er i dag en del av Natural History Museum i Tring. Rothschilde døde i august 1937 i Hertfordshire, 69 år gammel.

## Referanser


## Eksterne lenker
* 
* 
*  The Rothschild collection, Natural History Museum
Jukka Lehtovaara

**Jukka Lehtovaara** (født 15. mars 1988 i Åbo) er en finsk fotballkeeper

Han spiller for det finske eliteserielaget Turun Palloseura.
Han har også noen U21-landskamper for .

## Referanser


## Eksterne lenker
*
Edna Parker

**Edna Scott Parker** (1893–2008) var med sine 115 år og 220 dager verdens eldste person ved sin død.

Edna arbeidet som lærerinne frem til hun i 1913 ble gift med Earl Parker, som døde av hjerteinfarkt i 1939, 54 år gammel. Hun ble mor til to sønner, henholdsvis i 1913 og 1919. Som enke fortsatte hun i mange år driften av gården, som hun og ektemannen hadde bygget opp. 

En av hennes sønnesønner fortalte pressen i anledning 115-årsdagen at hun en gang var nær døden da hun var omkring 100 år gammel. Hun hadde da flyttet inn hos eldstesønnen og dennes hustru, men da de to kom hjem fra en basketballkamp en kveld, kunne de ikke finne Edna noe sted i huset og slo alarm til sønnesønnen, som kom for å delta i letingen etter farmoren. Etter kort tid fant han Edna sterkt nedkjølt i en snøhaug i nærheten av huset og fikk båret henne inn og lagt henne foran ovnen, mens de ventet på legen. Da hun kom seg igjen etter denne episoden var hun frisk og rask i mange år, men familien mente likevel det var best å få ordnet med plass til henne på et gamlehjem i nærheten, hvor hun ble boende resten av sitt liv. 

Hennes høye alder gjorde at hun opplevde begge sønnenes bortgang, og så sent som i juni 2008 mistet hun sin 90 år gamle svigerdatter. En av hennes søstre ble 99 år gammel. Selv om hun opplevde en usedvanlig høy alder led hun aldri av demens eller hjerteproblemer, men hun satt for det meste i rullestol fra hun var 109 år gammel, etter et stygt fall. De 2-3 siste årene opplevde både Edna selv og hennes nære familie stor pågang fra diverse presse, som ville ha en bit av hennes lange livshistorie. Både 114-årsdagen og 115-årsdagen var begivenheter, som ble dekket av fjernsynskanaler og diverse aviser verden over. 

## Referanser


## Kilder
* http://www.vg.no/nyheter/utenriks/artikkel.php?artid=554867
* 
* 
* AP Obituary in the Chicago Sun-Times
* http://www.shelbynews.com/main.asp?Search=1&ArticleID=58513&SectionID=34&SubSectionID=&S=1
Orlando Gibbons

**Orlando Gibbons** (1583–1625) var en engelsk renessansekomponist, virginalist og organist. Han var en fremragende eksponent for Den engelske madrigalskolen og den engelske virginalistskolen.

## Liv
Gibbons kom fra en musikerfamilie, også faren William og sønnen Christopher var kjente komponister. 

Familien flyttet fra Oxford til Cambridge i 1588, og i 1596 gikk Orlando Gibbons inn i koret ved King's College i University of Cambridge som hans tjue år eldre bror Edward ledet. Orlando ble i 1598 immatrikulert som *a sizar from King's*, dvs som student ved Cambridge med spesielle rettigheter og plikter. King's Colleges *Mundum Books* viser at han i 1602 og 1603 ble betalt for å ha skrevet bestillingsverk.

Året 1614 fikk han organistposten i Jacob I.'s kongelige kapell og ble der til sin død. I 1624 fikk han også organistposten i Westminster Abbey.

Gibbons døde brått av *apoplexy*, sannsynligvis et hjerneslag, i en alder av 41 år. Hans enke døde et drøyt år etter og Orlandos eldste bror Edward tok seg av de foreldreløse barna. Av disse ble bare den eldste sønnen, Christopher, musiker.

## Musikk
Orlando Gibbons var en av de mest allsidige av de engelske 1600-tallskomponistene, med et stort antall stykker for klaviaturinstrumenter, rundt tretti *[[Fantasi (musikk)|fantasias]]* for *[[Gambe|viols]]*, en del madrigaler, hvorav den mest kjente er *The silver swan*. Dessuten mange populære *verse anthems*, en musikkform der seksjoner for solostemme (kalt «verse») alternerer med fullt kor. I kormusikken utmerker Gibbons seg ved en mesterlig kontrapunktikk kombinert med en distinkt melodisk begavelse.

Hans kanskje mest kjente lyriske hymne er *This is the record of John*. Solistene har en teknisk krevende oppgave, og verket uttrykket tekstens retoriske styrke, uten at det blir demonstrativt eller bombastisk. Han produserte også to store varianter av aftenandakt, *The Short Service* og *The Second Service*. Han medvirket med seks stykker til den første trykte musikksamling i England, *Parthenia* (der han var den klart yngste av tre bidragsytere), publisert omkring 1611. 

Av Orlando Gibbons' klaverstykker har omlag 45 stykker overlevd for ettertiden. Den polyfonske fantasien og danseformen er de best representerte sjangerene. Gibbons viste at han fullt ut mestret tre- og firedelt kontrapunkt. Dei fleste av fantasiene er kompliserte og flerdelte stykker. 

Gibbons viser en nærmest uavgrenset utvikling av enkle melodilinjer, som han viser i verk som *Pavane i D-moll* og *Lord Salisbury's Pavan and Galliard*.[1]

## Media

## Referanser og noter


## Litteratur
* Frederick Bridge: «V. ORLANDO GIBBONS» i *Twelve Good Musicians from John Bull to Henry Purcell* (1920)], Project Gutenberg
* Barker, Frank Granville (1986): *The Dictionary of Composers*, red. Charles Osborne. London: PAPERMAC, ISBN 0 333 325370

## Eksterne lenker
*
Johan Havaas

**Johan Johnsen Havaas** (Havås) (født 19. oktober 1864, død 27. april 1956) var bonde og botaniker fra Granvin i Hordaland.

## Oppvekst og vitenskapelig gjerning
Johan Havaas vokste opp på gården Havås i Granvin og fikk tidlig interesse for naturhistorie og botanikk. Han var spesielt interessert i den kryptogame floraen. Havaas hadde bare omgangsskole og var for en stor del selvlært, og lærte seg også fremmedspråk (bla. latin, engelsk, tysk, fransk, portugisisk og spansk) på egen hånd, slik han både kunne brevveksle med vitenskapsmenn i utlandet og gi ut avhandlingene sine. Med støtte fra blant annet Bergen Museum reiste han over hele landet og samlet inn og registrerte store mengder moser, lav og parasittsopper. Særlig interesse hadde han for lav, og han beskrev selv omkring 6 nye arter. Han fant for eksempel det første eksemplaret av lavarten kystkorallav (*Bunodophoron melanocarpum* (Sw.) Wedin) i Norge, ved Mosterhavn i Sunnhordland i 1912. I 1911 registrerte han et funn av mosesildre (*Saxifraga hypnoides*) på Stadlandet, en plante som ble funnet for første gang i Norge tidlig på 1800-tallet. To lavarter har fått artsepitet oppkalt etter han. Den ene er Sauehellarlav (*Flavoplaca havaasii* (H.Magn.) Arup et al.), den andre er sotlav (*Umbilicaria havaasii* Llano). Arbeidene hans vakte internasjonal interesse, mens han har vært mindre kjent i Norge. Granvin Bygdatun har en samling etter Johan Havaas, ellers finnes det samlinger etter han ved Universitetet i Bergen og ved Duke University i Nord-Carolina i USA. I 1934 ble han hedret med Kongens fortjenstmedalje i gull. Han fortsatte å drive farsgården i Granvin selv i høy alder. Han hadde sannsynligvis den siste kvanngarden i Granvin.

## Publikasjoner
* *Floristiske undersøgelser i Søndre Bergenhus Amt* (1897) (I Bergens museums aarbok 1897)
* *Nye findsteder for nogle sjeldnere lichener* (1899) (I Bergens museums aarbok 1899)
* *Om vegetationen paa Hardangervidden* (1902) (I Bergens museums aarbok 1902)
* *Beiträge zur Kenntnis der west-norwegischen Flechtflora 1* (1909) (I Bergens museums aarbok 1909)
* *Lichenvegetationen ved Mosterhavn* (1916) (I Bergens museums aarbok 1917&mdash;1918)
* *Om vegetasjonen på toppen av Hårteigen* (1927) (I Bergens museums aarbok 1927)
* *Om lichenvegetasjonen på Stadtlandet* (1935) (I Bergens museums aarbok 1935)
* *Notes to the lichen flora of the mountains Steinsæterhorgi and Smøreggfjellet in Granvin, Hordaland fylke* (1954) (Årbok for Universitetet i Bergen 1954)
* *Granvins løvmosflora* (1961) (Årbok for Universitetet i Bergen 1961)

Johan Havaas har også gitt ut to verdifulle avhandlinger:
* *Lichenes exsiccati Norvegiae* og
* *Lichenes Norvegiae occidentalis exsiccati*

## Referanser


## Litteratur om Johan Havaas
* *Johan Havaas, fjellbonde og vitskapsmann. Mangfaldig botanikar med internasjonalt ry.* Redigert av Severin Kjerland og Hans S. Haugse. Mars 2005. Utgjeven av Havaas-samlinga i Granvin. ISBN 82-303-0396-7.
Erik Rudi

**Erik Rudi** (født 1975) er en norsk tidligere fotballspiller som spilte i forsvar (henholdsvis midtstopper og høyreback) eller på midtbanen. Han spilte blant annet for klubbene Lillestrøm, Hødd, Ham-Kam, Skeid, Bærum SK og Strømmen IF.

## Eksterne lenker
* 
* HamKam.no – Erik Rudis spillerprofil hos Hamarkameratene
Stråhatt

**Stråhatt** er en lett hatt laget av flettede og pressede plantestrimler. Hattetypen skal først og fremst beskytte mot lyset og varmen fra sola.

Det er mange forskjellige slags stråhatter. Flere har samme form som vanlige filthatter. Disse er myknet med damp eller vannbad og så formet med hendene eller over en hatteblokk. Fine, dyre stråhatter har en tettere og jevnere fletning enn billigere typer. Store hatter er mer tidkrevende å lage og derfor også ofte dyrere.

En halmhatt er en enklere og billigere stråhatt flettet av grov halm og ofte utstyrt med en bred brem. Slike hatter har blitt laget i ulike varianter i svært lang tid. En panamahatt er en type stråhatt som ble særlig populær som sommerhatt blant amerikanske og europeiske menn tidlig på 1900-tallet. Panamahattene er flettet av lyse, oppsplittede palmeblader, og ble opprinnelig importert fra Ecuador via havnene i Panama. Den amerikanske filmkomikeren Harold Lloyd (1893–1971) lagde en mengde stumfilmer der han opptrer som høflig ung mann i store briller og moteriktig flat, rund, stiv stråhatt, på engelsk ofte kalt *straw boater*.

I Europa har stråhatter vært et vanlig hodeplagg for fattige og rike til vern mot sola. I dag inngår stråhatter i mange folkedrakter. Stive, flate, runde stråhatter er fortsatt en del av den tradisjonelle drakten flere strder i Frankrike og Sør-England, og blant gondolierer i Venezia.

I Sørøst-Asia har bønder og landarbediere  tradisjonelt båret ulike varianter store, koniske stråhatter,  som arbeidsplagg til beskyttelse både mot sol og regn. 

## Se også
* Sombrero
* Nón lá

## Eksterne lenker
* 
* Norsk reklameside for salg av moderne stråhatter i tradisjonelle fasonger
Wu Guanzheng

**Wu Guanzheng** (kinesisk: 吳官正, pinyin: *Wú Guānzhèng*; født i 1938 i Yugan i provinsen Jiangxi i Kina) er en kinesisk politiker. Han var fra 2002 til 2007 medlem av Det kinesiske kommunistpartis politbyrås stående komite og sekretær for Partiets sentrale kommisjon for disiplinærinspeksjon. Han betraktes som et medlem av «Shanghaiklikken».

Wu Guanzheng markerte seg som borgermester i Wuhan som næringslivsreformator. Da han var partisekretær for provinsen Shandong skal han angivelig ha vunnet Jiang Zemins tillit på grunn av sin faste inngripen mot bevegelsen Falungong. Ettersom han studerte sammen med Hu Jintao ved Tsinghua-universitetet blir han også regnet som tilhørende Hu Jintaos krets.

Wu Guanzheng ble medlem av kommunistpartiet i 1962. Han tok eksamen ved Tsinghua-universitetet i Beijing i 1965 som ingeniør. Fra 1968 arbeidet han ved en kjemisk bedrift i Wuhan i provinsen Hubei. Fra 1975 var Wu Guanzheng stedfortredende direktør for Wuhans vitenskaps- og teknologikommisjon. I 1983 ble han partisekretær og borgermester for storbyen. 

Fra  1986 ble i tur og orden han stedfortredende partisekretær, viseguvernør og guvernør for provinsen Jiangxi. I april 1995 ble han partisekretær for Jiangxi. Fra 1997 til 2002 innehadde han vervet som sekretær for partikomiteen for Shandong.

## Eksterne lenker
*